Die Pos | News | Bekende mielieboer van Alma oorlede
16 February 2018 l Andries van der Heyde l Views: 65 l 31 days ago
Gert Oosthuizen (81).
’n Bekende mielieboer van die Alma-omgewing, Gert Oosthuizen (81), is op Dinsdag 6 Februarie in die Warmbad-hospitaal aan natuurlike oorsake oorlede.
Sy kleinseun, ook Gert Oosthuizen, het aan Die Pos gesê sy oupa het in die Alma-omgewing grootgeword en daar skoolge-gaan. Oosthuizen snr. het ná skool vir sy pa, Charles Roets Oosthuizen, op die familie se plaas gaan boer.
Oosthuizen snr. het in 2013 geval en sy heup gebreek wat veroorsaak het dat hy bedlêend geword het. Hy en sy vrou, Pop, het by familie in Bela-Bela gaan woon nadat die plaas verkoop is. Volgens sy klein-seun was Oosthui-zen snr. vir vyf jaar bedlêend.
“Hy was ’n goeie boer. Hy het ’n sagte hart gehad en was altyd bereid om almal te help,” het Oosthuizen jr. gesê.
Oosthuizen snr. is op Donderdag 8 Februarie vanuit die Hervormde Kerk in die dorp begrawe. Hy laat sy vrou, Pop, en sy twee seuns, Hennie en Charles, agter, asook sy kleinkinders, Gert, Charles, Albert en Maryna Oosthuizen Gouws en die skoonkinders, Matt Gouws en Trudie en Daleen Oosthuizen. Die familie wil graag vir Sollie en Beverly Marx, Oosthuizen snr. se bure op die plaas, bedank vir die puik vriende wat hulle deur al die jare was.